אמילי בפריז

אמילי בפריז (באנגלית: Emily in Paris) היא סדרת טלוויזיה אמריקאית מסוגת קומדיה רומנטית שנוצרה על ידי דארן סטאר ועלתה לשידור בנטפליקס ב-2 באוקטובר 2020. בסדרה מככבת לילי קולינס בתפקיד הראשי.

בנובמבר 2020 הודיעה נטפליקס על חידוש הסדרה לעונה שנייה שעלתה לשידור ב-22 בדצמבר 2021. ב-10 בינואר 2022 חודשה הסדרה לעונה שלישית ורביעית.<ref name="S3and4Renewal"></ref>

== עלילה ==
הסדרה עוקבת אחרי אמילי, צעירה אמריקאית בשנות ה-20 לחייה משיקגו, שעוברת לפריז בהזדמנות מפתיעה, כשתפקידה להביא נקודת מבט אמריקאית לחברת שיווק צרפתית. תרבויות מתנגשות כשהיא מסתגלת לאתגרי החיים בעיר זרה, תוך כדי תחזוק הקריירה שלה, חברויות חדשות וחיי האהבה שלה.

== שחקנים ודמויות ==
=== דמויות ראשיות ===
* לילי קולינס בתפקיד אמילי קופר, אמריקאית בשנות ה-20 לחייה שעוברת משיקגו לפריז על מנת לעבוד בחברת שיווק.
* פיליפין לירוי-בוליו בתפקיד סילבי, הבוסית של אמילי בפריז.
* אשלי פארק בתפקיד מינדי צ'אן, אומנת לשעבר השואפת להיות זמרת שהיא ידידתה הראשונה של אמילי בפריז.
* לוקאס בראבו בתפקיד גבריאל, השכן של אמילי ובן זוגה של קמיל, עובד בתור שף. אמילי מתאהבת בו במהלך הסדרה.
* סמואל ארנולד בתפקיד ג'וליאן, קולגה של אמילי.
* ברונו גוארי בתפקיד לוק, קולגה של אמילי.
* קמיל רזאת בתפקיד קמיל, ידידה של אמילי ובת זוגו של גבריאל.
* לוסיאן לוויסקאונט בתפקיד אלפי <small>(עונה 3; משני עונה 2)</small>, בנקאי אנגלי בשיעור הצרפתית של אמילי, שמפתח עמה מערכת יחסים.<ref name="Laviscountpromoted"></ref>

=== דמויות משנה ===
* קייט וולש בתפקיד מדליין וילר, הבוסית האמריקאית של אמילי שדוחה את העבודה בפריז לאחר שהיא מגלה שהיא בהריון.
* ויליאם אבדי בתפקיד אנטואן למברט, לקוח של אמילי שבעלותו חברת בישום. מנהל רומן עם סילבי.
* ארנו ויארד בתפקיד פול ברוסארד, הבעלים של סבואר, חברת השיווק שמעסיקה את אמילי.
* פול פורמן בתפקיד ניקולס דה ליאון <small>(עונה 3; משני)</small>, מנהל בכיר בחברה של משפחתו.

== פרקים ==

== הפקה ==
ב-5 בספטמבר 2018 פורסם כי רשת פרמאונט הזמינה 10 פרקים לעונה הראשונה של סדרה שנוצרה על ידי דארן סטאר, שצפוי לתפקד כמפיק בפועל.

ב-3 באפריל 2019 לילי קולינס לוהקה בתפקיד הראשי.<ref></ref> ב-13 באוגוסט, הצטרפה אשלי פארק לצוות השחקנים הראשי.<ref name="AshleyPark"></ref> ב-19 בספטמבר הצטרפו לצוות השחקנים הראשי פיליפין לירוי-בוליו, לוקאס בראבו, סמואל ארנולד, ברונו גוארי וקמיל רזאת, בעוד קייט וולש, ויליאם אבדי וארנו ויארד לוהקו לתפקידי משנה.<ref></ref>

ב-13 ביולי 2020 פורסם כי הסדרה עוברת מרשת פרמאונט לנטפליקס.<ref name="MovedtoNetflix"></ref> בנובמבר 2020 הודיעה נטפליקס על חידוש הסדרה לעונה שנייה שעלתה לשידור ב-22 בדצמבר 2021.

ב-10 בינואר 2022 חודשה הסדרה לעונה שלישית ורביעית.<ref></ref> ב־6 ביוני באותה השנה החל שלב הצילומים של העונה השלישית.

== ביקורות ==
הסדרה קיבלה ציון של 76% באתר Rotten Tomatoes. הציון מבוסס על כ-21 ביקורות, עם ציון ממוצע של 5.1/10. המבקרים ציינו כי "למרות שהסדרה היא למעשה קלישאה על צרפת, היא מהווה קומדיה רומנטית מעולה, עם סגנון מרהיב וביצועים מקסימים של השחקנים".<ref></ref> האתר Metacritic נתן לסדרה ציון של כ-64 המבוסס על כ-12 ביקורות.<ref></ref>

סמדר שילוני מאתר ynet סקרה את הסדרה לשלילה וכתבה "עם כתיבה לא בוגרת, קלישאות עלילה מגזרת הולמארק, דיאלוגים חסרי נשמה, משחק של דרמת נוער ואופנה איומה, נדמה שסטאר הגשים בטעות את החלום של סיינפלד במקום את החלום של עצמו, ויצר, ובכן, סדרה על כלום".

הסדרה הגיעה למקום השישי בדירוג הסדרות הנצפות ביותר בשירותי הסטרימינג עם כ-676 מיליון צפיות בשבוע שבין ה-5 ל-11 באוקטובר 2020.<ref name=":0"></ref> הסדרה היא ההפקה המקורית השלישית של נטפליקס שנכנסה לדירוג בפעם הראשונה לאחר הסדרה מי מתגורר באחוזת בליי שהגיעה למקום השני והסרט של אדם סנדלר, יובי יציל את האלווין שהגיע למקום השלישי.<ref name=":0" />

בפברואר 2021, הייתה הסדרה מועמדת לפרס גלובוס הזהב.

== הפצה ==
העונות הראשונה והשלישית של הסדרה נכנסו לרשימת עשרת הגדולים בטלוויזיה, עם 1.8 מיליון ו-1.7 מיליון צפיות בהתאמה.<ref name=":1"></ref>

עם עליית העונה הרביעית של הסדרה לנטפליקס, היא הגיעה מיד לראש טבלת הצפיות בטלוויזיה עם 19.9 מיליון צפיות בארבעת הימים הראשונים שלה בשירות הסטרימינג. הנתונים מתייחסים רק לחמשת הפרקים הראשונים של העונה הרביעית, כאשר החלק השני יעלה ב-12 בספטמבר 2024.<ref name=":1" />

== פרסים ומועמדויות ==
{| class="wikitable"
!שנה
!פרס
!קטגוריה
!מועמד(ים)
!תוצאה
!מקור
|-
! rowspan="3" |2024
! rowspan="3" |פרס אמי האמנותי
|התלבושות העכשוויות הטובות ביותר בסדרה
|מרילין פיטוסי, הראו רגונו, דניאלה טלה ומארי פרמונט
|
| rowspan="3" |<ref></ref>
|-
|עיצוב השיער העכשווי הטוב ביותר
|קרול ניקולס, מייק דסיר, פרדריק סוקט, מיהארו אושימה, ג'סי דורימל וג'וליאן פאריזט
|
|-
|האיפור העכשווי הטוב ביותר (ללא פרוסטטות)
|אורלי פיין, קורין מיילארד, ג'וספין בושרו, שרה דמן ואיוונה קרבוני
|
|}

== קישורים חיצוניים ==
* 

ביקורות
* 
* 
* 
* 

== הערות שוליים ==

קטגוריה:דרמות קומיות אמריקאיות
קטגוריה:נטפליקס: תוכניות וסדרות
קטגוריה:סדרות טלוויזיה אמריקאיות
קטגוריה:סדרות קומדיה רומנטית אמריקאיות
קטגוריה:סדרות שצולמו בפריז